|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
| Ministru kabineta rīkojuma projekta**„Par valsts nekustamā īpašuma Aizputes ielā 6, Kuldīgā, Kuldīgas novadā, nodošanu Kuldīgas novada pašvaldības īpašumā”**sākotnējās ietekmes novērtējuma ziņojums (anotācija)

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Publiskas personas mantas atsavināšanas likuma (turpmāk – Likums) 42. panta pirmā daļa un 43. pants.Likuma 43.pants noteic, ka *šā likuma* [*42.*](http://nais.lv/text.cfm?Key=0103012002103132796#bkm30)*pantā minētajos gadījumos lēmumu par publiskas personas mantas nodošanu īpašumā bez atlīdzības pieņem šā likuma* [*5.*](http://nais.lv/text.cfm?Key=0103012002103132796#bkm72) *un* [*6.*](http://nais.lv/text.cfm?Key=0103012002103132796#bkm71)*pantā minētās institūcijas (amatpersonas).*Likuma 42.pants noteic, ka *valsts nekustamo īpašumu var nodot bez atlīdzības atvasinātas publiskas personas īpašumā. Ministru kabinets lēmumā par valsts nekustamā īpašuma nodošanu bez atlīdzības atvasinātas publiskas personas īpašumā nosaka, kādu atvasinātas publiskas personas funkciju vai deleģēta pārvaldes uzdevuma veikšanai nekustamais īpašums tiek nodots. Nostiprinot atvasinātas publiskas personas īpašuma tiesības uz nekustamo īpašumu, zemesgrāmatā izdarāma atzīme par Ministru kabineta lēmumā noteiktajiem tiesību aprobežojumiem. Ja nodotais nekustamais īpašums vairs netiek izmantots Ministru kabineta lēmumā par valsts nekustamā īpašuma nodošanu bez atlīdzības atvasinātas publiskas personas īpašumā norādīto funkciju vai deleģēta pārvaldes uzdevuma veikšanai, atvasināta publiska persona šo īpašumu bez atlīdzības nodod valstij.*Likuma 5.panta pirmā daļa noteic, *ka atļauju atsavināt valsts nekustamo īpašumu dod Ministru kabinets.* |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Nekustamais īpašums Aizputes ielā 6, Kuldīgā, Kuldīgas novadā (nekustamā īpašuma kadastra numurs 6201 014 0113) sastāv no zemes vienības 14789 m² platībā (zemes vienības kadastra apzīmējums 6201 014 0113). Īpašuma tiesības ar zemesgrāmatu tiesneša 2008.gada 14.aprīļa lēmumu ir nostiprinātas Latvijas valstij Finanšu ministrijas personā Kuldīgas pilsētas zemesgrāmatas nodalījumā Nr.1476. Sākotnēji, pamatojoties uz Kuldīgas pilsētas domes 2000.gada 24.maija uzziņu Mr.02-07/661, nekustamais īpašums zemesgrāmatā bija nostiprināts Kuldīgas pilsētas pašvaldībai.Saskaņā ar informāciju no Kadastra informācijas sistēmas teksta datiem minētā nekustamā īpašuma novērtējums kadastrā 2015.gada 1.janvārī sastāda 25805 *euro*. Zemesgabala lietošanas mērķis ir valsts aizsardzības nozīmes objektu, drošības, policijas, ugunsdzēsības un glābšanas, robežsardzes un soda izciešanas iestāžu apbūve (kods 0906).Zemes vienība ir neapbūvēta. Nav spēkā esošu nomas līgumu.Ministru kabineta 2006.gada 15.augusta sēdes protokollēmumā (prot.Nr.42 24.§) „Informatīvais ziņojums par Valsts policijas nodrošināšanu ar darbam piemērotām telpām un par turpmāko rīcību būvniecības nodrošināšanai” (turpmāk – Protokollēmums) 2.2.punktā ir noteikts Iekšlietu ministrijai kopīgi ar Finanšu ministriju (valsts akciju sabiedrību „Valsts nekustamie īpašumi”) sagatavot un iesniegt Ministru kabinetā informatīvo ziņojumu un priekšlikumus turpmākai rīcībai par Kuldīgas rajona policijas pārvaldes jauna administratīvā kompleksa būvniecību Kuldīgā, Sūru ielā 3 (adrese precizēta – Aizputes ielā 6, Kuldīgā).Lai īstenotu Kuldīgas rajona policijas pārvaldes jauna administratīvā kompleksa būvniecības ieceri, saskaņā ar Ministru kabineta 2008.gada 17.janvāra rīkojumu Nr.11 „Par nekustamo īpašumu Kuldīgā, Aizputes ielā 6” zemes vienība Aizputes ielā 6, Kuldīgā (kadastra apzīmējums 6201 014 0113) tika pārņemta valsts īpašumā un zemesgrāmatā īpašuma tiesības nostiprinātas uz valsts vārda Finanšu ministrijas personā.Tālākās darbības Protokollēmuma 2.2. punktā dotā uzdevuma izpildē nesekoja, jo Iekšlietu ministrijas plāni saistībā ar reģionālo struktūrvienību izvietojumu mainījās un ēkas būvniecības iecere tika atcelta. Iekšlietu ministrija 2011.gada 13.jūnija vēstulē Nr.1-38/1797 informē valsts akciju sabiedrību „Valsts nekustamie īpašumi”, ka nekustamais īpašums Aizputes ielā 6, Kuldīgā (nekustamā īpašuma kadastra Nr.6201 014 0113) nav nepieciešams Iekšlietu ministrijas funkciju nodrošināšanai.Kuldīgas novada dome 2011.gada 28.jūlija sēdes protokollēmumā (prot. Nr.9, 77.punkts) „Par nekustamā īpašuma – zemesgabala Aizputes ielā 6, Kuldīgā, nodošanu bez atlīdzības Kuldīgas novada pašvaldības īpašumā pašvaldībai noteikto autonomo funkciju veikšanai” un 2014.gada 27.novembra sēdes protokollēmumā (prot.Nr.12 86.p.) „Par Kuldīgas novada domes 2011.gada 28.jūlija lēmuma (protokols Nr.9.p.77.) „Par nekustamā īpašuma – zemesgabala Aizputes ielā 6, Kuldīgā, nodošanu bez atlīdzības Kuldīgas novada pašvaldības īpašumā pašvaldībai noteikto pašvaldības autonomo funkciju veikšanai” precizēšanu”, lēmusi, ka Kuldīgas novada pašvaldība pieņem bez atlīdzības Kuldīgas novada pašvaldības īpašumā valstij piederošo nekustamo īpašumu – zemesgabalu Aizputes ielā 6, Kuldīgā (nekustamā īpašuma kadastra Nr.6201 014 0113), kas nepieciešams pašvaldībai likumā „Par pašvaldībām” 15.panta pirmās daļas 2.punktā noteikto pašvaldības autonomo funkciju veikšanai - *gādāt par savas administratīvās teritorijas labiekārtošanu un sanitāro tīrību (ielu, ceļu un laukumu būvniecība, rekonstruēšana un uzturēšana; ielu, laukumu un citu publiskai lietošanai paredzēto teritoriju apgaismošana; parku, skvēru un zaļo zonu ierīkošana un uzturēšana).* Tā kā neīstenojās iecerētais būvniecības projekts, īpašums tiek atdots atpakaļ tā sākotnējam īpašniekam. |
| 3. | Projekta izstrādē iesaistītās institūcijas | Projekta izstrādē ir iesaistīta Finanšu ministrija un valsts akciju sabiedrība „Valsts nekustamie īpašumi”. |
| 4. | Cita informācija | Nav. |

 |

|  |
| --- |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Kuldīgas novada pašvaldība. |
| 2. | Tiesiskā regulējuma ietekme uz tautsaimniecību un administratīvo slogu | Rīkojuma projekta tiesiskais regulējums tautsaimniecību, kā valsts saimniecības nozari, neietekmē un administratīvo slogu nemaina. |
| 3. | Administratīvo izmaksu monetārs novērtējums | Rīkojuma projekta tiesiskais regulējums administratīvo slogu neietekmē. |
| 4. | Cita informācija | Saskaņā ar Kuldīgas novada pašvaldības 2015.gada 12.marta garantijas vēstuli Nr.02-18/571 pašvaldība apņemas segt visus izdevumus, kas būs saistīti ar nekustamā īpašuma pārreģistrāciju.  |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Rīkojuma projekts un anotācija pēc to izsludināšanas Valsts sekretāru sanāksmē būs publiski pieejami Ministru kabineta mājas lapā - sadaļā *Tiesību aktu projekti,* un Finanšu ministrijasmājas lapā - sadaļā *Sabiedrības līdzdalība/Tiesību aktu projekti.* |
| 2. | Sabiedrības līdzdalība projekta izstrādē | Rīkojuma projekta būtība skar Ministru kabineta kompetenci lemt par to, vai atļaut vai neatļaut valsts nekustamo īpašumu nodošanu pašvaldības īpašumā. Rīkojuma projektā risinātie jautājumi neparedz ieviest izmaiņas, kas varētu ietekmēt sabiedrības intereses. |
| 3. | Sabiedrības līdzdalības rezultāti | Projekts šo jomu neskar. |
| 4. | Cita informācija | Saskaņā ar Oficiālo publikāciju un tiesiskās informācijas likuma 2.panta pirmo daļu un 3.panta pirmo daļu tiesību aktus publicē oficiālajā izdevumā „Latvijas Vēstnesis”, tos publicējot elektroniski tīmekļa vietnē www.vestnesis.lv. |
| **VII. Tiesību akta projekta izpildes nodrošināšana un tās ietekme uz institūcijām** |
| Projekta izpildē iesaistītās institūcijas | Par Rīkojuma projekta izpildi atbildīgā ir Finanšu ministrija (valsts akciju sabiedrība „Valsts nekustamie īpašumi”) un Kuldīgas novada dome. |
| Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Rīkojuma projekta izpilde neietekmē pārvaldes funkcijas un uzdevumus, tās netiek paplašinātas vai sašaurinātas. Saistībā ar Rīkojuma projekta izpildi jaunas institūcijas netiek radītas, kā arī neparedz esošu institūciju likvidāciju vai reorganizāciju. Rīkojuma projekta izpildi var nodrošināt esošo institūciju ietvaros, ar tām pieejamiem resursiem. |
| Cita informācija | Nav. |

*Anotācijas III. IV, un V. sadaļa –projekts šīs jomas neskar.*

Finanšu ministrs J.Reirs

23.03.2015. 10:50

1008

S.Lūse 67024904

Santa.Luse@vni.lv